open-index/open-wikipedia-markdown huggingface dataset:
ბოემონდ III

**ბოემონდ III ანტიოქელი** () — ანტიოქიის მთავარი 1163-1201 წლებში.

ის იყო კონსტანციასა და რაიმუნდის უფროსი ვაჟი. იგი ტახტზე მას შემდეგ ავიდა, რაც დედამისი ტახტიდან გადააყენა ერთ-ერთმა ანტიოქელმა დიდგვაროვანმა თოროს II-ის დახმარებით. 1164 წელს ბოემონდი ტყვედ ჩავარდა ჰარიმის ბრძოლაში დამარცხების შემდეგ, მაგრამ მალევე გაათავისუფლა ზენგიმ, რათა თავიდან აერიდებინა კონფლიქტი ბიზანტიასთან. იგი გაემგზავრა ბიზანტიაში და შეხვდა მანუელ II-ს, რომელმაც დაარწმუნა ის, რომ ანტიოქიაში აღდგენილიყო მართლმადიდებლური საპატრიარქო. ანტიოქიის ლათინმა პატრიარქმა, აიმერი ლიმოჟელმა ანტიოქია აკრძალულად გამოაცხადა. ბოემონდმა იგი აღადგინა 1170 წელს, მას შემდეგ, რაც გარდაიცვალა ბერძენი პატრიარქი.

ბოემონდი ბიზანტიის იმპერიის ახლო მოკავშირედ დარჩა. იგი ბიზანტიას ეხმარებოდა მლეჰის წინააღმდეგ  ბრძოლაში, რათა აღედგინა მისი ძალაუფლება კილიკიაში. ბოემონდმა კავშირი შეკარა ალეპოსა და დამასკოს მუსლიმ მმართველებთან სალადინის წინააღმდეგ, რომელიც აპირებდა მუსლიმური სამყაროს გაერთიანებას ჯვაროსნების დასამარცხებლად. ის გაშორდა თავის მეორე ცოლს და შეირთო ანტიოქელი დიდგვაროვანი, რის გამოც პატრიარქმა 1180 წელს განკვეთა.

ბოემონდმა აიძულა სომხები, რათა მიეღოთ მისი პროტექტორატი კილიკიის ტერიტორიაზე გვიან 1180-იანებში. 1187 წელს ტრიპოლის ტახტი თავის მეორე ვაჟს გადასცა. 1188 წელს სალადინმა სამთავროს უდიდესი ნაწილი დაიპყრო და მშვიდობის დასამყარებლად ბოემონდმა არ დაახმარა ჯარები ჯვაროსნებს მესამე ჯვაროსნული ლაშქრობის დროს. 1190-იან წლებში, ლევონ I-ის ექსპანსიურმა პოლიტიკამ გამოიწვია ხანგრძლივი კონფლიქტი ანტიოქიასა და კილიკიის სამეფოს შორის. 1194 წელს ბოემონდი ლევონმა დაატყვევა, ამის შემდეგ ლევონმა დაიკავა ანტიოქია, მაგრამ ქალაქის მცხოვრებლებმა შექმნეს კომუნა და სომეხი ჯარისკაცები ქალაქიდან გააძევეს. ბოემონდი გათავისუფლდა მას შემდეგ, რაც სცნო ლევონის დამოუკიდებლობა.

შემდეგი კონფლიქტი ამ ორ სამთავროს შორის დაიწყო ბოემონდის გარდაცვალების შემდეგ, ბოეონდის შვილს — ბოემონდ IV-სა და რაიმუნდ IV-ის შვილ რაიმუნდ რუპენს შორის. ორივე მათგანი იბრძოდა სამთავროს ტახტის ხელში ჩაგდების მიზნით. რუპენს ეხმარებოდა მისი ნათესავი ლევონ I, რამაც გამოიწვია კონფლიქტი. ეს ბრძოლა 1219 წლამდე გაგრძელდა.

## ლიტერატურა 
* *Letters from the East: Crusaders, Pilgrims and Settlers in the 12th–13th Centuries* (Translated by Malcolm Barber and Keith Bate) (2010). Ashgate. .
* *The Chronicle of Ibn Al-Athir for the Crusading Period from* Al-Kamil Fi'l-Ta'rikh *(Part2: The Years 541-582/1146-1193: The Age of Nur ad-Din and Saladin)* (Translated by D.S. Richards) (2007). Ashgate. .

კატეგორია:ანტიოქიის მთავრები
კატეგორია:დაბადებული 1144
კატეგორია:გარდაცვლილი 1201
I Can't Give You Anything but Love, Baby

'''I Can't Give You Anything but Love, Baby'* — ამერიკული პოპულარული სიმღერა და ჯაზის სტანდარტი, მისი მუსიკის ავტორია ჯიმი მაკჰიუმი და ტექსტის ავტორია დოროთი ფილდსი. იგი პირველად შეასრულა ამერიკელმა ჯაზ მომღერალმა ადელაიდა ჰოლიმ 1928 წლის იანვარში ნიუ-იორკის ერთ-ერთ კლუბში ლიუ ლესლის მიერ დაწერილ თეატრალურ რევიუში *შა­ვი შაშ­ვი*, რომელიც მოგვიანებით წლის დასასრულს დაიდგა ბროდვეიზე და გახდა ერთ-ერთი ყველაზე წარმატებული მიუზიკლი.

## ტონი ბენეტის და ლედი გაგას ვერსია 
2014 წელს ამერიკელმა ჯაზ მომღერალმა ტონი ბენეტი და ამერიკელმა პოპ მომღერალმა ლედი გაგა ჩაწერეს სიმღერის თავიანთი ვერსია სახელწოდებით *'I Can't Give You Anything but Love'* ერთობლივი ჯაზის სტანდარტების ალბომისათვის *Cheek to Cheek'' (2014). სიმღერა გამოიცა 2014 წლის 19 აგვისტოს როგორც ალბომის მეორე სინგლი ლეიბლზე Interscope Records და Columbia Records. სიმღერის ტონის და გაგას ვერსიაში დამატებულია ახალი ტექსტი, ფორტეპიანო, ბასები და დრამი. სიმღერაში მათ ასევე შეცვალეს რამდენიმე მონაკვეთი სადაც ერთმანეთს სახელებით მიმართავენ. სიმღერამ კრიტიკოსების მხრიდან დაიმსახურა დადებითი შეფასება, განსაკუთრებით კი აღნიშნეს გაგას ვოკალი. ჩანაწერმა აშშ-ის ბილბორდის ციფრული ჯაზის სიმღერების ჩარტში დაიკავა პირველი პოზიცია.
#I Can't Give You Anything but Love – 3:13

*;ციფრული ჩამონატვირთი – რემიქსები
#I Can't Give You Anything But Love (Giorgio Moroder Remix) – 3:36
#I Can't Give You Anything But Love (Parov Stelar Mix) – 4:59

### ჩარტები 
## რესურსები ინტერნეტში 
*
*

## სქოლიო 
კატეგორია:1928 წლის სიმღერები
კატეგორია:სიმღერები დოროთი ფილდსის მიერ დაწერილი ტექსტით
კატეგორია:სიმღერები ჯიმი მაკჰიუმის დაწერილი მუსიკით
კატეგორია:ელა ფიცჯერალდის სიმღერები
კატეგორია:ჯუდი გარლანდის სიმღერები
კატეგორია:ლუის ჯორდანის სიმღერები
კატეგორია:ლედი გაგას სიმღერები
კატეგორია:ტონი ბენეტის სიმღერები
აბრამოვის ბიუსტი

*  
**აბრამოვის ბიუსტი** () — ძეგლი ქალაქ სემიკარაკორსკში, როსტოვის ოლქი, რუსეთის ფედერაცია. ძეგლი ეძღვნება თევზჭერის კოლმეურნეობის თავმჯდომარეს ივანე აბრამოვს. ბიუსტის ავტორია ივან მასლიჩენკო.

## ისტორია 
ქალაქ სემიკარაკორსკში დგას რაიონის ცნობილი ადამიანების რამდენიმე ბიუსტი, მათ შორის: მწერალი ვ. ზაკრუტკინი, მწერალი ბ. კულიკოვი, მშენებელი ა. არაკანცევი, თევზის მრეწველობის ხელმძღვანელი ი. აბრამოვი. ამ ბიუსტების ავტორია ივანე ივანეს ძე მასლიჩენკო.

ქალაქში აბრამოვის პროსპექტისა და არამანის პროსპექტის გადაკვეთაზე დადგეს ივანე ვასილის ძე აბრამოვის ბიუსტი.

ივანე ვასილის ძე აბრამოვი დაიბადა 1922 წელს როსტოვის ოლქის სემიკარაკორკის რაიონის ხუტორ მოსტოვაიაში.

იბრძოდა მეორე მსოფლიო ომში. დაჯილდოებულია წითელი დროშის ორდენით, სამამულო ომის ორი ორდენით, მედლებით. ომის შემდეგ, 1961 წლიდან მუშაობდა თევზის მრეწველობის კოლმეურნეობის თავმჯდომარედ. მისი ინიციატივით კოლმეურნეობაში შეიქმნა საინკუბაციო საამქრო, სადაც ხდებოდა წელიწადში 50 მლნ ლიფსიტის წარმოება.

კოლმეურნეობამ თავისი თანამშრომლებისათვის ააგო კულტურის სახლი 400 ადგილზე, ბიბლიოთეკა, სპორტდარბაზი, საბავშვო ბაღი „ოქროს თევზი“.

აბრამოვი დაჯილდოებულია ოქტომბრის რევოლუციის ორდენით, შრომის წითელი დროშის ორდენით. აქვს „რსფსრ-ის დამსახურებული მეთევზის“ წოდება.

ი. ვ. აბრამოვი დაიღუპა 1985 წლის 9 ოქტომბერს.

## აღწერა 
თევზის მრეწველობის კოლმეურნეობის დამაარსებლის ი. ვ. აბრამოვის ძეგლი დგას დაბალ მრგვალ კვარცხლბეკზე. ძეგლის ორივე მხარეს გაშენებულია ყვავილები.

ძეგლის გარშემო ტერიტორია კეთილმოწყობილია.

## რესურსები ინტერნეტში 
* Семикаракорск. Бюсты известных земляков
* Семикаракорск. Известные люди. 
* Известные земляки
* Выставка художника И.И. Масличенко 
* Бюст Абрамова 

კატეგორია:როსტოვის ოლქის ძეგლები
კოულ პორტერი

**კოულ ალბერტ პორტერი** (დ. 9 ივნისი, 1891 — გ. 15 ოქტომბერი, 1964) — ამერიკელი კომპოზიტორი და სიმღერების ავტორი. დაიბადა მდიდრების ოჯახში, ინდიანაში და, ბაბუის სურვილის მიუხედავად, გადაწყვიტა, მუსიკას გაჰყოლოდა. პირველი წარმატება მოიპოვა 1920-იანებში, ხოლო 1930-იანებში ბროდვეის მუსიკალური სცენის ერთ-ერთი ცნობილი ავტორი იყო. ამასთან, იგი წერდა სიმღერების ტექსტებსაც.

## რესურსები ინტერნეტში
*
* 
* 
*
* კოულ პორტერის დისკოგრაფია Discogs-ზე
* 
* კოულ პორტერის ფესტივალი

კატეგორია:დაბადებული 9 ივნისი
კატეგორია:დაბადებული 1891
კატეგორია:გარდაცვლილი 15 ოქტომბერი
კატეგორია:გარდაცვლილი 1964
კატეგორია:ამერიკელი მუსიკოსები
კატეგორია:ამერიკელი კომპოზიტორები
კატეგორია:გრემის ჯილდოს მფლობელები
Anything Goes (კოულ პორტერის სიმღერა)

**Anything Goes** — ამერიკელი კომპოზიტორის და სიმღერების ავტორის კოულ პორტერის სიმღერა ამავე სახელწოდების მიუზიკლიდან — *ყველაფერი მიდის* (1934). წლების მანძილზე სიმღერა მრავალმა ჯაზ მომღერალმა ჩაწერა, მათ შორის არიან: ფრენკ სინატრა, ელა ფიცჯერალდი და ტონი ბენეტი, რომელმაც სიმღერა ხელმეორედ ჩაწერა 2014 წელს დუეტში ამერიკელ პოპ მომღერალ ლედი გაგასთან.

## ტონი ბენეტის და ლედი გაგას ვერსია 
2014 წელს ამერიკელმა ჯაზ მომღერალმა ტონი ბენეტი და ამერიკელმა პოპ მომღერალმა ლედი გაგა ჩაწერეს სიმღერის თავიანთი ვერსია ერთობლივი ჯაზის სტანდარტების ალბომისათვის *Cheek to Cheek* (2014). სიმღერა გამოიცა 2014 წლის 29 ივლისი როგორც ალბომის პირველი სინგლი ლეიბლზე Interscope Records და Columbia Records. მისი მოულოდნელი მსოფლიო პრემიერა შედგა შუაღამისას iTunes-ზე, გაგას და ტონის სპეციალური ჯაზ კონცერტის — Cheek to Cheek Live! დასრულების შემდგომ. იმავე დღეს გაგა და ტონი ეწვივნენ დილის გადაცემას *The Today Show*, სადაც მოხდა ალბომის ოფიციალურად დაანოსნება. ინტერვიუს დასრულების შემდგომ გაგას ოფიციალურ ვიდოების პლათფორმა Vevo-ს გვერდზე გამოქვეყნდა სიმღერის *სტუდიური ვიდეო*, სადაც ასახულია სიმღერის ჩაწერის და აგრეთვე ალბომზე მუშაობის პროცესი. ვიდეო გადაღებულია ნიუ-იორკში 2013-2014 წლებში. სიმღერამ კრიტიკოსების მხრიდან დაიმსახურა დადებითი შეფასება, განსაკუთრებით კი აღნიშნეს გაგას ვოკალი. ჩანაწერმა აშშ-ის ბილბორდის ციფრული ჯაზის სიმღერების ჩარტში დაიკავა პირველი პოზიცია.
#Anything Goes – 2:03

### ჩარტები 
## რესურსები ინტერნეტში 
*
*

## სქოლიო 
კატეგორია:1934 წლის სიმღერები
კატეგორია:სიმღერები კოულ პორტერის ავტორობით
კატეგორია:ელა ფიცჯერალდის სიმღერები
კატეგორია:ლედი გაგას სიმღერები
კატეგორია:ტონი ბენეტის სიმღერები
კატეგორია:2014 წლის სინგლები
ვილმოს გრილუსი

**ვილმოს გრილუსი** (, დ. 28 ოქტომბერი, 1951, ბუდაპეშტი) — უნგრელი მუსიკოსი, კომპოზიტორი და მომღერალი, ხალხური ჯგუფის Kaláка-ს დამფუძნებელი, კოშუტას პრემიის ლაურიანტი (2000).

## ბიოგრაფია
200px|მინი|მარცხნივ|ვილმოს გრილუსი (მარჯვნივ) და ჯგუფი Kaláka
დაიბადა ბუდაპეშტში ვილმოს გრილუს-უფროსისა და ევა ფოგარასის ოჯახში. მისი უფროსი ძმა მუსიკოსი დანიელ გრილუსია, რომელიც ძმასთან ერთად არის Kaláka-ს დამფუძნებელი. ვილმოსი სწავლობდა ბუდაპეშტის ტექნოლოგიისა და ეკონომიკის უნივერსიტეტში არქიტექტურის ფაკულტეტზე, რომელიც დაამთავრა 1976 წელს.

1969 წელს მან თავის ძმასთან ერთად დააარსა Kaláka, István Mikó და Balázs Radványi. 1980 წელს ვილმოსს მიჰყავდა რადიო შოუ „Ki kopog?“ („ვინ აკაკუნებს?“)  პეტერ ლევენტესთან და იდიკო დობრენტეისთან ერთად. 1991 წელს მან და პეტერ ლევენტემ შექმნეს წარმატებული საბავშვო სატელევიზიო შოუ „Égbőlpottyant mesék“ („ზღაპრები ციდან“), სადაც ბავშვები უგზავნიდნენ მათ თავიანთ ნახატებს, ხოლო ისინი ამ ნახატების მიხედვით თხზავდნენ ზღაპრებს.

1996 წლიდან ვილმოსი კვლავ გამოდიოდა Kaláka-სთან ერთად, ასრულებდა მუსიკას, რომელიც სხვადასხვა პოეტების ლექსებისგან შედგებოდა.

## პრიზები
*პრემია სახელად კოშუტა (2000)
*პრემია Prima Primissima (Kaláka-სთვის, 2004)

## ლიტერატურა
* MTI ki kicsoda 2009. ed. Hermann Péter. Budapest: Magyar Távirati Iroda. 2008. ISBN 978-963-1787-283

## რესურსები ინტერნეტში
* 
* Официальный сайт 
* Сайт группы Kaláka

კატეგორია:დაბადებული 28 ოქტომბერი
კატეგორია:დაბადებული 1951
კატეგორია:უნგრელი მუსიკოსები
კატეგორია:უნგრელი კომპოზიტორები
კატეგორია:ცოცხალი ადამიანები
კატეგორია:ბუდაპეშტში დაბადებულები
მეზობლები (ქართული ტელესერიალი)

**„მეზობლები“** — ქართული კომედიური ჟანრის სერიალი, რომელიც „DISPICTURES“-მა გადაიღო 2011 წელს რუსთავი 2-ის დაკვეთით. სერიალმა ვერ მოიპოვა დიდი რეიტინგი და კომპანიასაც არ ჰყოფნიდა ხარჯები სერიალისთვის, რის გამოც პროდიუსერმა და რეჟისორმა დავით იმედაშვილმა გადაღებები შეწყვიტა, ამიტომ უცნობია რამდენი სერია გადაიღეს.

## სიუჟეტი
მთავარი გმირი არის სოსო, რომელიც ცხოვრობს საბურთალოზე თავის ცოლთან ქეთისთან ერთად, მათ ჰყავთ სამი შვილი ორი ტყუპი ბიჭები დიტო და ვატო და სამი წლის ქალიშვილი კატო, მათ გვერდით ცხოვრობენ სოსოს მშობლები ლია და ბიჭიკო ასევე სოსოს ძმა ნოდარი, რომელიც არის პოლიციელი.

## გადაღება
„DISPICTURES“ სერიალისთვის ამზადებდა დეკორაციას და გადღებები მიმდინარეობდა სამ სხვადასხვა პავილიონში.
## როლებში
## ეპიზოდურ როლებში
* ბესარიონ შარაშიძე 
* ციცინო ედიბერიძე 
* მურად ალაშვილი 
* ელენე რამიშვილი  
* რევაზ ავალიანი 
* თამუნა ჯიჯილავა
* ლევან ენუქიძე
* გვანცა ჟღენტი 
* ნინი დავლიანიძე 
* ანი ქვლივიძე

## რესურსები ინტერნეტში
* მეზობლები 1 სერია
* მეზობლები 2 სერია
* მეზობლები პრომო
* მეზობლები Ambebi.ge

კატეგორია:2011 წლის ქართული ტელესერიალები
მოროზოვსკის ღვთისმშობლის კვართის ეკლესია

**მოროზოვსკის ღვთისმშობლის კვართის ეკლესია** () — მართლმადიდებლური ეკლესია ქალაქ მოროზოვსკში, მოროზოვსკის რაიონი, როსტოვის ოლქი, რუსეთის ფედერაცია. ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას.

ეკლესიის მისამართი: 347210, რუსეთი, როსტოვის ოლქი, ქ. მოროზოვსკი, პასტუხოვის ქუჩა, № 80.

## ისტორია 
ღვთისმშობლის კვართის პირველი ეკლესია სტანიცა მოროზოვსკაიაში ააგეს 1902 წელს მრევლის შემოწირულობებით. იგი აკურთხეს 1903 წლის 15 თებერვალს. ოქტომბრის რევოლუციის შემდეგ ეკლესია მალევე დახურეს და შემდეგ სრულიად დაანგრიეს. 

1984 წლის 19 სექტემბერს მოროზოვსკის რელიგიურმა საზოგადოებამ შეიძინა დაუსრულებელი სახლი სტანიცის მცხოვრებ ბორის ლიზენკოსაგან, რათა აეშენებინათ მოროზოვსკის საქლაქო აღმასკომის 1984 წლის 20 სექტემბრის № 211 გადაწყვეტილებით დანგრეული ტაძარი.

ეკლესიის მოწყობის შემდეგ ეზოში აშენდა კელიები, სამზარეულო და სამეურნეო შენობა.  1989 წლის 15 სექტემბერს როსტოვისა და ნოვოცერკასკის მიტროპოლიტმა ვლადიმირმა  ეკლესია აკურთხა ღვთისმშობლის  კვართის სახელზე. მოგვიანებით ეკლესიასთან შეიქმნა საკვირაო სკოლა. 

ეკლესიაში დაცულია შმდეგი სიწმინდეები: ნიკოლოზ პოპოვის ხატი მისი წმინდა ნაწილით, მატრონა მოსკოველის ხატი  მისი წმინდა ნაწილით, ღვთისმშობლის კვართის ხატი. 

1999 წლიდან ეკლესიის წინამძღვარია ალექსანდრე პოჩტოვი, ღვთისმეტყველების კანდიდატი, რომელიც გულმოდგინე მოღვაწეობისათვის დაჯილდოებულია რუსეთის მართლმადიდებელი ეკლესიის მედლით „1812 წლის სამამულო ომში გამარჯვების 200 წლისთავის აღსანიშნავად“.

## რესურსები ინტერნეტში
* Сайт храма 
* Белокалитвенское благочиние. Все церкви и монастыри.
* Волгодонская епархия - приходы 

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XX საუკუნის ეკლესიები
ბანდოვანი (კონცხი)

**ბანდოვანი** (;  – *სიტყვასიტყვით* **ბანდოვანის კონცხი**) — კონცხი აზერბაიჯანის სამხრეთ-აღმოსავლეთ ნაწილში. ადმინისტრაციული დაყოფით ქალაქ ბაქოს ყარადაღის რაიონის შემადგენლობაშია. კონცხის ტერიტორიაზე განლაგებულია *ბანდოვანის აღკვეთილი*.

## გეოგრაფიული დახასიათება 
შირვანის დაბლობის ყველაზე აღმოსავლეთი ნაწილია. კონცხზე მდებარეობს ამავე სახელწოდების გეიზერული ვულკანი, რომელმაც დიდი გავლენა იქონია კონცხის რელიეფის ფორმირებაში.

კონცხის ყველაზე მაღალი წერტილია — 47,2 მეტრი ზღვის დონიდან, საიდანაც იშლება ლამაზი ხედი კასპიის ზღვაზე.

კონცხის ჩრდილოეთ ნაწილში, ზემო შირვანის არხი მდებარეობს.

## ქალაქი 
ჯერ კიდევ 1840 წელს, აზერბაიჯანელი ისტორიკოსი აბასკული აღა ბაქიღანოვი აღნიშნავდა წყალქვეშა ქალაქიის ნარჩენებს, ბანდოვანის ტერიტორიაზე. 1970 წელს, ბანდოვანის კონცხის სანაპიროზე Cაღმოაჩინეს უძველესი ქალაქის ნაშთები, დათარიღებული IX-XIII საუკუნეებით.

## რესურსები ინტერნეტში
*ბანდოვანის კონცხი

## სქოლიო
კატეგორია:აზერბაიჯანის გეოგრაფია
სილიციუმმჟავა

**სილიციუმმჟავა** (H2SiO3) — მყარი, ნახევრად გამჭვირვალე, სუსტი ორფუძიანი მჟავა. ვინაიდან სილიციუმის ოქსიდი (SiO2) წყალში არ იხსნება სილიციუმმჟავას მიღება შესაბამისი ოქსიდის წყალთან ურთიერთქმედებით შეუძლებელია. ამიტომ სილიციუმმჟავას სილიკატებზე (სილიციუმმჟავას მარილებზე) მჟავების ურთიერთქმედებით იღებენ. მაგ:Na2SiO3+H2SO4->Na2SO4+H2SiO3. სილიციუმმჟავა პოლიმერი, წყალში არ იხსნება, წარმოქმნის ლაბას ან კოლოიდურ ხსნარს. ფიზიკურად სილიციუმმჟავა ლაბისმაგვარია. თუ სილიციუმმჟავას წყალს მოვაშორებთ დარჩება ნახევრად გამჭვირვალე მყარი, ადვილად მსხვრევადი ფორებიანი ნივთიერება, რომელსაც კარგად გამოხატული ადსორბციული უნარი ახასიათებს. ეს არის სილიკაგელი, რომელიც ფართოდ გამოიყენება ადსორბენტად ან კატალიზატორების სარჩულად. მაგალითად, მის ზედაპირზე განაწილებული პლატინა გოგირდმჟავას კატალიზატორად გამოიყენება.

## სქოლიო
კატეგორია:არაორგანული მჟავები
კატეგორია:ოკეანოლოგია
კოზი კორპეშისა და ბაიან-სულუს ეპოსი

**კოზი კორპეში და ბაიან-სულუ** () — XIII-XIV საუკუნეების ყაზახური ეპოსი.

პოემა ზეპირი გადმოცემით ვრცელდებოდა საუკუნეების განმავლობაში. მისი ტექსტი პირველად 1831 წელს ჩაიწერეს. დღეს არსებობს პოემის რამდენიმე ვერსია. ეპოსში მოთხრობილია ლამაზი, თუმცა ტრაგიკული სიყვარულის ამბავი. ანთროპოლოგი გრიგორი პოტანინის თქმით, ეს პოემა „ყაზახური ეთიკის უმთავრესი წყაროა“.

## პოემის შინაარსი 
ბავშვობის ორმა მეგობარმა, სარიბაიმ და კარაბაიმ ერთმანეთს შეჰფიცა, რომ როცა შვილები ეყოლებოდათ, დააქორწინებდნენ. სანადიროდ წასული სარიბაი დაიღუპა და ვაჟიშვილის, კოზი კორპეშის დაბადებასაც ვერ მოესწრო.

კოზისა და ბაიანს ერთმანეთი ბავშვობაშივე შეუყვარდათ ისე, რომ მამების ფიცის შესახებ არაფერი იცოდნენ. გოგონა გაიზარდა და დამშვენდა. ისეთი ლამაზი იყო, რომ ბაიან-სულუ ანუ ბაიან-მზეთუნახავი შეარქვეს.

## შეყვარებულთა მაზარი 
კოზისა და ბაიანის სიყვარულის ამბავი „მთელ სტეპს მოედო ორენბურგიდან ზაისანამდე“

მავზოლეუმის სიმაღლე 11,65 მეტრია, კედლის სისქე — 1,86 მეტრი. მაზარის შესასვლელს აღმოსავლეთის მხრიდან 0.7x0.5 სმ სარკმელი აქვს. ჯერ კიდევ 1990-იანი წლების დასაწყისში მავზოლეუმში იდგა კოზი კორპეშის, ბაიან-სულუს, ბაიანის უმცროსი დისა და რძლის ქანდაკებები. დანამდვილებით არავინ იცის, ზუსტად როდის ან როგორ დაიკარგა ისინი.

თავდაპირველად მაზარს კვადრატული პირამიდის ფორმა ჰქონდა (გარეთა მხარე 7,1x7,1 მ, ხოლო შიდა — 3.38x3,38 მ), რომელსაც აგვირგვინებდა ფიგურული წვერი.

1856 წელს მავზოლეუმისა და მისი ქანდაკებების ჩანახატი გააკეთა ჩოკან ვალიხანოვმა. 1858 წელს შენობა გამოიკვლია ნიკოლაი აბრამოვმა, ხოლო 1898 წელს — ნიკოლაი პანტუსოვმა. 1952 წელს ისტორიული ძეგლი შეისწავლა ყაზახეთის მეცნიერებათა აკადემიის არქეოლოგიურმა ექსპედიციამ ალკეი მარგულანის ხელმძღვანელობით.

## სქოლიო
კატეგორია:ყაზახური ეპოსები
კატეგორია:ეპიკური პოემები
პეჩის ალყა

**პეჩის ალყა** — სამხედრო კონფლიქტი საღვთო რომის იმპერიასა და ოსმალეთს შორის. მიმდინარეობდა 1686 წლის 14-დან 22 ოქტომბრამდე.

ბუდის დაპყრობის შემდეგ ავსტრიელებმა გადაწყვიტე შეეტიათ პეჩისთვის. ავსტრიელთა ჯარები იერიშით შეიჭრნენ ქალაქში და დაიწყეს ძარცვა, როდესაც ოსმალებმა დაინახეს, რომ შეუძლებელი იყო ქალაქის დაცვა, დაწვეს იგი და ციხე-სიმაგრეში გამაგრდნენ. ავსტრიელებმა ლუდვიგ ვილჰელმის მეთაურობით ქალაქი 14 ოქტომბერს დაიკავეს და გაანადგურეს ციხესთან მიმავალი აკვედუკები, რათა ოსმალებისთვის წყალი შეეწყვიტათ. მათ სხვა გზა აღარ დარჩათ და 22 ოქტომბერს დანებდნენ. ამ ალყამ გაანადგურა პეჩის მიმდებარე აყვავებული რეგიონები, რომლებიც დაიცალა გლეხი მოსახლეობისაგან.

## რესურსები ინტერნეტში 
* "თურქებზე გამარჯვების შემდეგ"

## სქოლიო 
კატეგორია:1686
კატეგორია:XVII საუკუნის ბრძოლები
კატეგორია:ოსმალეთის იმპერიის ისტორია
კატეგორია:ავსტრიის ისტორია
კატეგორია:ოსმალეთის ბრძოლები
კატეგორია:ავსტრიის ბრძოლები
კატეგორია:საღვთო რომის იმპერიის ბრძოლები
კატეგორია:დიდი თურქული ომის ბრძოლები
კატეგორია:1686 წლის ბრძოლები
ატამანის სახლი

**ატამანის სახლი** () — ერთსართულიანი აგურის სახლი ნოვოჩერკასკში, როსტოვის ოლქი, რუსეთის ფედერაცია. შეტანილია რუსეთის ფედერაციის რეგიონული მნიშვნელობის კულტურული მემკვიდრეობის ძეგლების რეესტრში. სახლი აგებულია XX საუკუნის დასაწყისში. 

მისამართი: რუსეთის ფედერაცია, როსტოვის ოლქი, ნოვოჩერკასკი, მოსკოვის ქუჩა № 49.

## ისტორია 
ატამანის სახლი აგებულია 1907 წელს. ისტორიულ დოკუმენტებში 1915 წლისათვის სახლი მოიხსენიება სახელწოდებით „ატამანის სახლი“. მიუხედავად იმისა, რომ ნოვოჩერკასკში არსებობდა ატამანის სასახლეც, სადაც ატმანი ატარებდა დროის უდიდეს ნაწილს, აუცილებელი იყო ასევე შენობა სხვადასხვა საჭიროებებისათვის. მსგავსი ბინა იყო ატამანის სახლი მოსკოვის ქუჩა ნომერ 49-ში. 

სახლი აგებულია მოდერნის არქიტექტურულ სტილში. პროექტის ავტორმა ფასადის გაფორმებისას გამოიყენა  ჩანართები და ჩარჩოები. მთავარი შესასვლელი განათავსა მარცხენა ნაწილში. იგი რუსტირებული თაღის სტილშია შესრულებული, რომელსაც თავზე ადგას ნახევარწრიული ფანჯარა. მთავარი შესასვლელის თაღი სრულდება ფართო კარნიზით და ატიკით. შენობის მარცხენა და მარჯვენა მხარეს განთავსებულია ფანჯრების სხვადასხვა რაოდენობა, რომელიც გაფორმებულია ერთმანეთში გადახლართული ორნამენტებით. 

სახლის მშენებლობისას  შეიქნა ორი კარიბჭე სხვადასხვა სტილში. პირველ შემთხვევაში გამოყენებულია ჰორიზონტალური და ვერტიკალური ხაზები, მეორე შემთხვევაში კი —  მოხრილი ხაზები. 

მეორე მსოფლიო ომის დასრულების შემდეგ სახლში განათავსეს ნოვოჩერკასკის გარნიზონის უფროსის ბინა. ამ ომში ცხოვრობდნენ სამოქალქო ომის გმირები: ეპიფანე კოფტიუხი და სტეფან ვოსტრეცოვი. 1992 წლიდან შენობა რუსეთის ფედერაციის კულტურული მემკვიდრეობის ძეგლია, იცავს კანონი. XXI საუკუნეში ატამანის სახლში განთავსებულია საბავშვო ბაღი.

## სქოლიო
კატეგორია:როსტოვის ოლქის ღირსშესანიშნაობები
რიად მაჰრეზი

**რიად კარიმ მაჰრეზი** (არაბულად رياض محرز, ფრანგულად Riyad Mahrez) — ალჟირელი ფეხბურთელი, „მანჩესტერ სიტის“ ნახევარმცველი. 2016 წელს მოიგო ინგლისის პრემიერ-ლიგა და სეზონის საუკეთესო ფეხბურთელის ტიტული.

## კარიერა
### ლესტერ სიტი
2014 წლის 11 იანვარს რიად მაჰრეზი  „ლესტერ სიტის" ფეხბურთელი გახდა. კლუბის მწვრთნელმა  ნაიჯელ პირსონმა ინტერვიუში განაცხადა,რომ რიადი ძალიან ტექნიკური და ნიჭიერი მოთამაშეა, რაც 
კიდევ უფრო გაზრდის მისი გუნდის პოტენციალს. ჟურნალისტებმა ტრანსფერის სავარაუდო ღირებულებად 400 000 £ დაასახელეს. ახალ გუნდში პირველი მატჩი მაჰრეზმა ითამაშა გასვლაზე „ნოტინგემის" წინააღმდეგ. რიადი მოედანზე 70-ე წუთზე შემოვიდა, ხოლო 82-ე წუთზე გოლის გატანა მოახერხა, რითაც „ლესტერს" ფრე მოუტანა (2-2).
2015 წელს „ლესტერ სიტიმ" პრემიერ-ლიგაში თამაშის უფლება მოიპოვა. სეზონის პირველივე მატჩში მაჰრეზმა ორი გოლი გაუტანა „სანდერლენდს". მისმა გუნდმა 4-2 გაიმარჯვა. მთლიანი სეზონის განმავლობაში რიად მაჰრეზი მშვენივრად თამაშობდა,ჟურნალისტები განსაკუთრებით აღნიშნავდნენ ალჟირელისა და ჯეიმი ვარდის დუეტის ეფექტურობას. მაჰრეზი ძალიან კარგად წარმოაჩინა მისმა დრიბლინგმა.სეზონის ბოლოს რიადს 17 გოლი დაუგროვდა და 11 საგოლე გადაცემა დაუგროვდა. „ლესტერ სიტიმ" სენსციური ჩემპიონობა მოიპოვა, რაშიც რა თქმა უნდა მაჰრეზმა დიდი როლი ითამაშა. ინგლისის საფეხბურთო ასოციაციამ მაჰრეზი სეზონის საუკეთესო ფეხბურთელად დაასახელა. 2018 წელს დატოვა გუნდი და „მანჩესტერ სიტის“ შეუერთდა

## ტიტულები
 **ლესტერ სიტი**:(2)
***პრემიერ ლიგა** (1): 2015–16
* ინგლისის ჩემფიონშიფი (1): 2013–14

 **მანჩესტერ სიტი**:(8)
***პრემიერ ლიგა** (2): 2018–19, 2020–21
***ინგლისის ლიგის თასი** (3): 2018–19, 2019–20, 2020–21
***ინგლისის ასოციაციის თასი** (1): 2019 
***ინგლისის სუპერთასი** (2): 2018, 2019
* **უეფა-ს ჩემპიონთა ლიგის** *ფინალისტი*: 2020–21

## სქოლიო
კატეგორია:დაბადებული 1991
კატეგორია:ალჟირელი ფეხბურთელები
კატეგორია:ფრანგი ფეხბურთელები
კატეგორია:პრემიერ ლიგის ფეხბურთელები
კატეგორია:ლესტერ სიტის ფეხბურთელები
კატეგორია:მანჩესტერ სიტის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ცოცხალი ადამიანები
მღებრიშვილი

საკუთარი სახელი **მღებრიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი მღებრიშვილი — ქართველი ექიმი, სამკურნალო ფიზკულტურისა და საექიმო კონტროლის დარგის ერთ-ერთი ფუძემდებელი
* გიორგი მღებრიშვილი — ქართველი პოლიტიკოსი, იურისტი
* დავით მღებრიშვილი — ქართველი რეჟისორი
* ირაკლი მღებრიშვილი — ქართველი ინჟინერი
* მერაბ მღებრიშვილი — ქართველი ინჟინერი
* სტეფანე მღებრიშვილი — ქართველი საესტრადო მომღერალი
* შავერდა მღებრიშვილი — სახალხო გმირი

## იხილეთ აგრეთვე
* მღებროვი

კატეგორია:ქართული გვარები
აზერბაიჯანის ვიცე-პრეზიდენტი

**აზერბაიჯანის რესპუბლიკის პირველი ვიცე-პრეზიდენტი** () — აზერბაიჯანის პრეზიდენტის შემდეგ, მეორე უმაღლესი კონსტიტუციური თანამდებობა. ამჟამინდელი ვიცე-პრეზიდენტი აზერბაიჯანის პირველი ლედი მეჰრიბან ალიევაა.

თანამდებობა საკონსტიტუციო ცვლილებების შედეგად შეიქმნა, რომელიც ამომრჩეველთა მიერ, 2016 წლის 26 სექტემბრის რეფერენდუმის დროს დამტკიცდა. მიმდინარე ცვლილება პრეზიდენტს უფლებას აძლევს, აირჩიოს ან გაათავისუფლოს პირველი ვიცე-პრეზიდენტი და სხვა ვიცე-პრეზიდენტები თანამდებობიდან.

პირველი ვიცე-პრეზიდენტი გახდება იმ შემთხვევაში პრეზიდენტის მოვალეობის შემსრულებელი, თუ პრეზიდენტი თანამდებობიდან გადადგება ან ქმედუუნაროა. ამ თანამდებობის შექმნამდე, ეს მოვალეობა პრემიერ-მინისტრს ეკუთვნოდა, რომელიც ამჟამად პირველი ვიცე-პრეზიდენტის შემდეგ ქვეყანაში მეორე ადამიანია. ვიცე-პრეზიდენტი თანამდებობაზე ყოფნის დროს, სარგებლობს იმუნიტეტით და არ შეიძლება მისი დაპატიმრება, ბრალის წაყენება ან განაჩენის გამოტანა, გარდა დანაშაულის ადგილზე დაკავების შემთხვევებისა. ვიცე-პრეზიდენტის ხელშეუხებლობა შეიძლება შეჩერებული იყოს აზერბაიჯანის რესპუბლიკის პრეზიდენტის მიერ აზერბაიჯანის რესპუბლიკის გენერალური პროკურორის წარდგინების საფუძველზე.

აზერბაიჯანის რესპუბლიკის პირველი ვიცე-პრეზიდენტისა და მისი ოჯახის  უზრუნველყოფა ხორციელდება სახელმწიფოს ხარჯზე, ასევე მათი უსაფრთხოების უზრუნველყოფა ხდება დაცვის სპეცსამსახურების დახმარებით.

იმისათვის, რომ პირი გახდეს ქვეყნის ვიცე-პრეზიდენტი, ვალდებულია იყოს აზერბაიჯანის მოქალაქე, ჰქონდეს არჩევნებში მონაწილეობის უფლება, ჰქონდეს უმაღლესი განათლება და არ გააჩნდეს სხვა სახელმწიფოების მიმართ რაიმე ვალდებულება.

2017 წლის 21 თებერვალს, პრეზიდენტმა ილჰამ ალიევმა, თავისი მეუღლე მეჰრიბან ალიევა, ქვეყნის პირველ ვიცე-პრეზიდენტად დანიშნა.

## პირველი ვიცე პრეზიდენტის სამდივნო 
* აზერბაიჯანის რესპუბლიკის პირველი ვიცე-პრეზიდენტის სამდივნოს ხელმძღვანელი - ალტაი გასანოვი
* პირველი ვიცე-პრეზიდენტის სამდივნოს უფროსის მოადგილე - მეხტი დადაშვი
* პირველი ვიცე-პრეზიდენტის სამდივნოს უფროსის მოადგილე - ფარიზ რზაევი
* პირველი ვიცე-პრეზიდენტის თანაშემწე - ანარ ალეკბეროვი
* პირველი ვიცე-პრეზიდენტის თანაშემწე - იუსუფ მამედალიევი
* პირველი ვიცე-პრეზიდენტის თანაშემწე - ელჩინ ამირბეკოვი
* პირველი ვიცე-პრეზიდენტის თანაშემწე - გიუნდუზ ქერიმოვი

## ვიცე-პრეზიდენტების სია 
## რესურსები ინტერნეტში 
* აზერბაიჯანის პირველი ვიცე-პრეზიდენტის ოფიციალური საიტი

## სქოლიო

კატეგორია:აზერბაიჯანის მთავრობა
ტიტოვკის იოანე ღვთისმეტყველის ეკლესია

**ტიტოვკის იოანე ღვთისმეტყველის ეკლესია** () — დანგრეული მართლმადიდებლური ეკლესია მილეროვსკის რაიონის სლობოდა ტიტოვკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას. ეკლესია აგებულია 1878 წელს.

ეკლესიის მისამართი: რუსეთის ფედერაცია, როსტოვის ოლქი, მილეროვსკის რაიონი, სლობოდა ტიტოვკა, საბჭოთა ქუჩა. 

## ისტორია 
ეკლესია ააგეს 1878 წელს. პროექტის ავტორი იყო პეტერბურგის სამხატვრო აკადემიის არქიტექტორი, აკადემიკოსი კონსტანტინ ტონი. ეკლესია აგებულია რუსულ-ბიზანტიურ სტილში და წარმოადგენს ამ სტილის ერთ-ერთ იმ მცირე ეკლესიათაგანს, რომელიც შემონახულია დღემდე. 

ეკლესია იყო ერთსაკურთხევლიანი, მის მრევლს მიეკუთვნებოდა ახლომდებარე  ხუტორების  ფლოროვის, ნაზდროვსკისა და ალექსანდროვსკის მოსახლეობა. 1877 წლიდან ეკლესიასთან მოქმედებს სოფლის სამრევლო სასწავლებელი.

თავისი არსებობის პერიოდში ეკლესია არასოდეს არ გადაუკეთებიათ. რუსეთის სამოქალაქო ომის პერიოდში ეკლესიაში განათავსეს ხორბლის საცავი. მეორე მსოფლიო ომის პერიოდში ეკლესია არ დაზიანებულა. ეკლესიაში შემორჩენილია კედლის მხატვრობის ცალკეული დეტალები. 1966 წელს მილეროვსკის რაიონული აღმასკომის გადაწყვეტილებით ეკლესია დახურეს. მასში გახსნეს სასოფლო კლუბი, ხოლო შემდეგ ხორბლის საწყობი. მოგვიანებით ტაძარი მიატოვეს და აღარ გამოიყენებოდა. 1990-იან წლებში ადგილობრივი მოსახლეობა შეეცადა თანხების შეგროვებას ეკლესიის რეკონსტრუქციისათვის, მაგრამ ეს მათთვის საკმაოდ რთული საქმე აღმოჩნდა. 

2015 წლის ივლისში ტიტოვკაში მამა სერგეი სოშკინის სტუმრობისას განიხილეს საკითხი სოფელში სამლოცველო სახლის  შექმნის შესახებ. დანგრეული ტაძრის მონახულების შემდეგ კი გადაწყდა დაეწყოთ თანხების შეგროვება ეკლესიის აღსადგენად.

ტიტოვკის საშუალო სკოლის მუზეუმში ინახება ეკლესიის ერთ-ერთი ზარი, რომელიც ჩამოხსნეს 1960-იან წლებში.

## ლიტერატურა
* *Кириллов А.* Донская епархия в ее настоящем положении. Новочеркасск, 1896.

## რესურსები ინტერნეტში
* Храм «Иоанна Богослова» село Титовка (видео)
* В слободе Титовка прошел массовый субботник по уборке территории у храма Иоанна Богослова

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
კრინდაჩის სახლი

**კრინდაჩის სახლი** () — ერთსართულიანი აგურის სახლი ნოვოჩერკასკში, როსტოვის ოლქი, რუსეთის ფედერაცია. შეტანილია რუსეთის ფედერაციის რეგიონული მნიშვნელობის კულტურული მემკვიდრეობის ძეგლების რეესტრში. სახლი აგებულია XX საუკუნის დასაწყისში. 

მისამართი: რუსეთის ფედერაცია, როსტოვის ოლქი, ნოვოჩერკასკი, ატამანის ქუჩა № 46.

## ისტორია 
კრინდაჩის სახლი ააშენეს XX საუკუნის დასაწყისში. მისი მფლობელი იყო ეგორ ივანეს ძე კრინდაჩი, რომელისაც ეკავა სამოქალაქო საქმეთა ადვოკატის თანამდებობა, ასევე დაკავებული იყო საზოგადოებრივი საქმიანობით სახალხო განათლების საქმეში. ისტორიაში შემონახულია ცნობა იმის შესახებ, რომ ეგორ კრინდაჩი იყო წიგნების გამავრცელებელი საზოგადოების წევრი. საზოგადოებამ მუშაობა დაიწყო 1876 წელს, ხოლო ორი წლის შემდეგ ეწოდა დონელი კაზაკების სახალხო განათლების ხელშემწყობი საზოგადოება. ეგორ კრინდაჩი 1902 წელს გახდა ამ საზოგადოების თავმჯდომარე, ხოლო მანამდე ეკავა თავჯდომარის მოადგილის თანამდებობა. ორგანიზაცია დაარსების დასაწყისში დაკავებული იყო წიგნის მაღაზიების გახსნით.

1923 წლიდან კრინდაჩის სახლში განთავსებული იყო ტუბერკულოზის საწინააღმდეგო დისპანსერი.

1992 წელს შენობა აღიარეს რუსეთის ფედერაციის ადგილობრივი მნიშვნელობის კულტურული მემკვიდრეობის ძეგლად. 

XXI საუკუნის დასაწყისში კრინდაჩის სახლი ნელ-ნელა ინგრეოდა. 2015 წელს დაიწყო მისი რეკონსტრუქცია, მის ადგილზე ორსათულიანი შენობის განთავსების მიზნით, რომელშიც უნდა განტავსებულიყო სასტუმრო 30 კაცზე. ახალმა ოტელმა მიიღო სახელწოდება „პლატოვი“. ოფიციალურ გახსნამდე  ცოტა ხნით ადრე შენობაში გაჩნდა ხანძარი, რომლის ლიკვიდაციაც მოახდინეს.

## აღწერა 
კრინდაჩის სახლი აგებულია მოდენის სტილში. ახლი ერთსართულიანია, სიმეტრიული ფასადით, რომლის ცენტრშიც მდებარეობს შესასვლელი. კარნიზების თავზე გვხვდება ატიკები და პარაპეტი.

## სქოლიო
კატეგორია:როსტოვის ოლქის ღირსშესანიშნაობები
ახალი ეკონომიკური სკოლა - საქართველო

**ახალი ეკონომიკური სკოლა - საქართველო** — ეკონომიკური ცოდნის გამავრცელებელი არაკომერციული ინსტიტუტი. შეიქმნა 2001 წელს, ოფიციალურად დარეგისტრირდა 2002-ში. ინსტიტუტის მიზანია საზოგადოებრივი აზრის ფორმირება კლასიკურ ლიბერალურ იდეებზე დაყრდნობით.

## საქმიანობა
ინსტიტუტი ემხრობა ავსტრიული ეკონომიკური სკოლისა და საზოგადოებრივი არჩევანის სკოლის იდეებს. მისი მთავარი ღირებულებებია მეთოდოლოგიური ინდივიდუალიზმი, სუბიექტივიზმი და შეზღუდული მთავრობა. აესკო საკუთარი იდეების პოპულარიზებას სხვადასხვა სემინარების, კონფერენციების, გამოცემების, თარგმანების, საჯარო ლექციებისა და სხვა მეთოდებით ცდილობს. თანამშრომლობენ ნაუმანის ფონდთან (გერმანია), ქეითოს და მიზესის ინსტიტუტთან, ეკონომიკური განათლების, თემფლთონის, ატლასისა და ჰერითიჯის ფონდებთან (აშშ), ჰაიეკის ინსტიტუტთან (ავსტრია), ეკონომიკური კვლევების ინსტიტუტთან (საფრანგეთი) და სხვ.

## რესურსები ინტერნეტში
* „ახალი ეკონომიკური სკოლა - საქართველო-ს შესახებ 

კატეგორია:არაკომერციული ორგანიზაციები
კატეგორია:ეკონომიკური ორგანიზაციები
სალადინის მავზოლეუმი

**სალადინის მავზოლეუმი ** () — მავზოლეუმი სირიაში, დამასკოში. უჭირავს სალადინის დაკრძალვის ადგილი და სამარე. მდებარეობს ომაიანთა მეჩეთის სიახლოვეს. აშენებულია 1196 წელს, სალადინის გარდაცვალებიდან 3 წლის შემდეგ. ამჟამად მავზოლეუმში არის 2 სარკოფაგი: ერთი, სალადინის ნეშტის შენარჩუნებისათვის ხისგანაა გაკეთებული, ხოლო მეორე, ვილჰელმ II-ის შემოწირულობით მარმარილოსაგან.

## სქოლიო
კატეგორია:სირიის მავზოლეუმები
შავერდა მღებრიშვილი

**შავერდა მღებრიშვილი** (დ. 1715 - გ. უცნობია) — ქართველი სახალხო გმირი, რომელმაც განსაკუთრებული სიმამაცე გამოიჩინა თაბორის ციხის აღებაში. 1747 წელს თაბორის ციხის აღების დროს იგი პირველი აიჭრა კოშკზე და ეკვეთა მტერს. სივიწროვის გამო იარაღის გამოყენება ვერც ერთმა მოახერხა და ერთმანეთს ხელით შეეჭიდნენ, რის შემდეგაც შავერდამ მტერს სძლია. მას მიეხმარნენ სხვა ქართველებიც და ერთად მოახერხეს კოშკის აღება, რომელშიც მეფე ერეკლე II-მ ქართველები ჩააყენა და ციხე დაიკავა.

## სქოლიო
კატეგორია:ქართველი სახალხო გმირები
კატეგორია:დაბადებული 1715
მერაბ მღებრიშვილი

**მერაბ მღებრიშვილი** (დ. 1934 — გ. 18 ივლისი, 2001) — ქართველი ინჟინერი. 1956 წელს დაამთავრა საქართველოს პოლიტექნიკური ინსტიტუტი. 1960 წელს იყო თბილისის გაზმომარაგების პროექტის მთავარი ინჟინერი, შემდეგ — ინჟმშენის სამმართველოს უფროსი; 1973–1979 წლებში საქართველოს საბინაო-კომუნალური მეურნეობის მინისტრის მოადგილე; 1984 წელს აირჩიეს თბილისის საქალაქო საბჭოს აღმასკომის თავმჯდომარის პირველ მოადგილედ; 1992 წლიდან — თბილისის მერის პირველ მოადგილედ; ამავე წელს დაინიშნა თბილისის მუნიციპალიტეტის პრემიერის მოადგილედ, 1995 წელს თბილისის საბინაო-კომუნალური მეურნეობის დეპარტამენტის თავმჯდომარედ. 1997 წლიდან გარდაცვალებამდე იყო შპს „თბილწყალის“ დირექტორი, პარალელურად ეწეოდა სამეცნიერო–პედაგოგიურ საქმიანობას საქართველოს ტექნიკურ უნივერსიტეტში. რესპუბლიკის სამეცნიერო ტექნიკური საზოგადოების თავმჯდომარე, საკავშირო საბჭოს პრეზიდიუმის წევრი, საქართველოს საინჟინრო აკადემიის წევრი (1998-2001).

## სქოლიო
კატეგორია:ქართველი ინჟინრები
კატეგორია:დაბადებული 1934
კატეგორია:გარდაცვლილი   18 ივლისი
კატეგორია:გარდაცვლილი 2001
გიორგი მღებრიშვილი (ექიმი)

**გიორგი მღებრიშვილი** (დ. 1880 — გ. 1968) — ქართველი ექიმი. 1916 წელს დაამთავრა კიევის უნივერსიტეტის სამედიცინო ფაკულტეტი.

1930 წელს მისი თაოსნობით დაარსდა თბილისის ფიზკულტურის სამეცნიერო-კვლევითი ინსტიტუტი, რომელსაც თვითონვე ხელმძღვანელობდა 1935 წლამდე. 

1931-1968 წლებში განაგებდა თბილისის სამედიცინო ინსტიტუტის ფიზკულტურის კათედრას, იყო თსუ ფიზკულტურის ფაკულტეტის პირველი დეკანი (1935-1937). 

აქტიური მონაწილეობა მიიღო საქართველოს საექიმო კონტროლისა და სამკურნალო ფიზკულტურის სამეცნიერო საზოგადოების დაარსებაში (1963) და იყო მისი პირველი თავმჯდომარე. 

მისი შრომები ძირითადად ეხება სპორტული მედიცინის, ორგანიზმის გაკაჟებისა და გულ-სისხლძარღვთა სისტემის დაავადებების დროს ავადმყოფთა ფიზიკური რეაბილიტაციის საკითხებს. 

სამკურნალო ფიზკულტურისა და საექიმო კონტროლის დარგის ერთ-ერთი ფუძემდებელი საქართველოში. მედიცინის მეცნიერებათა დოქტორი (1948), პროფესორი (1950).

ჯილდოები, პრემიები და პრიზები (1961 — საქართველოს მეცნიერებათა დამსახურებული მოღვაწე) 
## რესურსები ინტერნეტში
კატეგორია:ქართველი ექიმები
კატეგორია:დაბადებული 1880
კატეგორია:გარდაცვლილი 1968
კარპოვო-ობრივსკის ოდიგიტრიის ღვთისმშობლის ხატის ეკლესია

**კარპოვო-ობრივსკის ოდიგიტრიის ღვთისმშობლის ხატის ეკლესია** () — ყოფილი მართლმადიდებლური ეკლესია ტაცინის რაიონის ხუტორ კარპოვო-ობრივსკში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას. ეკლესია აგებულია 1853 წელს. 

ეკლესიის მისამართი: რუსეთი, როსტოვის ოლქი, ოქტომბრის რაიონი, სოფელი ზაპლავსკაია, სკოლის ქუჩა.

## ისტორია 
1853 წელს ადგილობრივმა თავადმა ალექსანდრე კარპოვმა და მისმა ცოლმა ეკატერინამ საკუთარი სახსრებით სლობოდაში ააშენეს ეკლესია ოდიგიტრიის ღვთისმშობლის ხატის სახელზე. 15 წლის შემდეგ სლობოდაში გაიხსნა საეკლესიო-სამრევლო სკოლა, მოგვიანებით კიდევ ერთი სკოლაც გაიხსნა. 1905-1907 წლების რევოლუციის პერიოდში სლობოდა კარპოვო-ობრივსკი არ ღებულობდა მონაწილეობას სხალხო გამოსვლებში. 

ეკლესია გადაურჩა ოქტომბრის რევოლუციასა და რუსეთის სამოქლაქო ომს, მაგრამ 1930-იან წლებში დახურეს და ღვთისმსახურება შეწყდა. ღვთისმსახურება აღსდგა მეორე მსოფლიო ოის დროს და კვლავ დაიხურა მისი დასრულებისთანავე. ეკლესიის შენობა გადასცეს კოლმეურნეობას, რომელიც მას საწყობად გამოიყენებდა. დროთა განმავლობაში ეკლესია დაძველდა და დაიშალა. ადგილობრივმა მოსახლეობამ გაიტანა ყველაფერი ღირებული და ეკლესია უკვე დიდი ხანია ნანგრევებიღაა შემორჩენილი. 

2010-იან წლებში დაიწყო ეკლესიის აღირძინება. გაწმინდეს ეკლესიის საკურთხეველი და კედლებზე განათავსეს ხატები. თუმცა ტაძრის აღორძინება დაგვიანდა, რადგან რაიონის ცენტრ, სტანიცა ტაცინსკაიაში ააშენეს ახალი ეკლესია ღვთისმშობლის შობის სახელზე. აქამდე ტაცინის რაიონში ნახევარ საუკუნეზე მეტი ხნის მანძილზე არ ყოფილა არცერთი ეკლესია, გარდა დანგრეული კარპოვო-ობრივსკის ოდიგიტრიის ღვთისმშობლის ხატის ეკლესიისა.

## რესურსები ინტერნეტში
* Развалины церкви (Карпово-Обрывский)
* Хутор Карпово-Обрывский и его церковь
* К 160-ЛЕТИЮ ОСВЕЩЕНИЯ ХРАМА БОЖИЕЙ МАТЕРИ ОДИГИТРИИ В ХУТОРЕ КАРПОВО-ОБРЫВСКИЙ
* Белокалитвенское благочиние. Все церкви и монастыри.

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
ოცნებობენ ანდროიდები ელექტრონულ ცხვრებზე?

***ოცნებობენ ანდროიდები ელექტრონულ ცხვრებზე?*** () — ამერიკელი მწერლის, ფილიპ კინდრედ დიკის სამეცნიერო ფანტასტიკური ჟანრის რომანი. პირველად იგი 1968 წელს, გამომცემლობა Doubleday-მ გამოსცა.

ნაწარმოები ქართულ ენაზე პირველად 2015 წელს, გამომცემლობა „წიგნები ბათუმში“-მ გამოსცა. ქართული თარგმანის ავტორი გურამ ღონღაძეა.

## სიუჟეტი 
მოქმედება მომავალში ხდება. მესამე მსოფლიო ომი უკვე მომხდარია. ადამიანებმა დაიწყეს მიგრაცია მარსზე. დედამიწაზე მხოლოდ მათი მცირე ნაწილია დარჩენილი. ტექნიკა უკვე იმდენადაა განვითარებული, რომ ადამიანებს აქვთ „განწყობის მოდულატორი“ და ნებისმიერ დროს შეუძლიათ დადგნენ სასურველ ხასიათზე, შინაური ცხოველების აბსოლუტური უმეტესობა ელექტრონულია. მოქმედება სან-ფრანცისკოში ხდება. ნაწარმოების მთავარი გმირია რიკ დეკარდი, რომელიც დასდევს ადამიანის მაგვარ რობოტ ანდროიდებს და კლავს (წყობიდან გამოყავს) მათ. ანდროიდები ადამიანებისთვის დიდი საფრთხის შემცვლელნი არიან, მაგრამ ამავდროულად, მათი ჩვეულებრივი ადამიანისგან გარჩევა ძალიან რთულია. ერთადერთი რაც მათ განასხვავებს არის თანაგრძნობის უნარი, რაც ანდროიდებს არ შეუძლიათ.

რიკ დეკარდს ჰყავს ელექტრონული ცხვარი და ოცნებობს, რომ ნამდვილი ცხოველიც ჰყავდეს, მაგრამ ეს ძალიან დიდი ფუფუნებაა. თუმცა, იმ შემთხვევაში თუ იგი რამდენიმე ანდროიდის წყობიდან გამოყვანას მოახერხებს, ის დააგროვებს ნამდვილი ცხოველის შესაძენ ფულს. მისი მთავარი კონკურენტი ყველაზე გამოცდილი ანდროიდებზე მონადირე დეივ ჰოლდენია, მაგრამ დეივს ანდროიდი დაჭრის, მას საავადმყოფოში აწვევენ და ვეღარ ახერხებს ანდროიდების მოკვლას. ეს შემთხვევა რიკისთვის შესანიშნავი შესაძლებლობაა, რომ წყობიდან გამოიყვანოს სან-ფრანცისკოში მყოფი ანდროიდიები და აიხდინოს უცნება, თუმცა ეს მრავალ სიძნელესთან ასოცირდება.

## ფილმი 
1982 წელს, რეჟისორმა რიდლი სკოტმა გადაიღო ფილმი „სამართებელზე მორბენალი“, რომელიც ფილიპ დიკის რომანის ერთ ნაწილს ეფუძნებოდა. შემდგომ რამდენიმე გამოცემაში, „სამართებელზე მორბენალი“ ნაწარმოების სათაურადაც გამოიყენეს. 

## რესურსები ინტერნეტში 
* 
* 

კატეგორია:ამერიკული რომანები
კატეგორია:1968 წლის რომანები
კატეგორია:სამეცნიერო ფანტასტიკური რომანები
კატეგორია:უტოპიური რომანები
კატეგორია:ფილიპ დიკის რომანები
კატეგორია:XX საუკუნის ამერიკული რომანები
სილქჯობი

მინი|250პქ|მარჯვნივ|პლატფორმის ლოგო.

**სილქჯობი** () — პლატფორმა, განკუთვნილი მათთვის, ვინც ეძებს კარიერული ან საგანმანათლებლო განვითარების შესაძლებლობას.

## ისტორია
საქართველოში ჩატარდა გარკვეული კვლევა, რომლის საფუძველზეც ნათელი გახდა, რომ ბაზარზე იყო შესაძლებლობა, ახალ კომპანიას მნიშვნელოვანი ცვლილებები მოეხდინა და საინვესტიციო კომპანია Sachs Investment-ის დაფინანსებით შესაძლებელი გახდა იდეის განხორციელება. ამის შედეგად, 2017 წლის მარტში შეიქმნა მრავალფუნქციური საიტი, რომელიც ფართო სეგმენტზეა მორგებული და საკუთარ მომხმარებლებს სთავაზობს ვაკანსიებისა და საგანმანათლებლო პროგრამების ჩამონათვალს, რეზიუმეს შექმნას / ატვირთვას და პირდაპირ საიტის მეშვეობით გაგზავნას, აგრეთვე კომპანიებისთვის მარტივ რეგისტრაციას და ვაკანსიის დამატების შესაძლებლობას.

## ფუნქციები
კომპანია მომხმარებელს სთავაზობს საიტზე რეგისტრაციას Facebook ისა და Google ს დახმარებით. სხვადასხვა რეზიუმეს შექმნას/რედაქტირებას/განახლებას. Android და iOS მობილური აპლიკაციებით სარგებლობას და ინფორმაციას ვაკანსიების, კურსების, ტრენინგებისა და გაცვლითი პროგრამების შესახებ.
კომპანიებისთვის შეიქმნა: ვაკანსიების/ტრენინგების/კურსების/გაცვლითი პროგრამების სისტემა, ავტომატურად გენერირებადი ინვოისი, ვადაგასული ვაკანსიების განახლების ფუნქცია, სტატისტიკა დადებული ვაკანსიების ნახვებისა და გაგზავნილი შეტყობინებების შესახებ ასევე კომპანიის გვერდის შექმნის შესაძლებლობა.

## ღონისძიებები
*2017 წლის 4 აპრილს გამართა საინფორმაციო შეხვედრა ივანე ჯავახიშვილის სახელობის თბილისის სახელმწიფო უნვერსიტეტში 
*2017 წლის 6 აპრილს ილიას სახელმწიფო უნივერსიტეტში.
*2017 წლის 26 აპრილს მონაწილეობა მიიღო ილიას სახელმწიფო უნივერსიტეტის მიერ ორგანიზებულ დასაქმების ფორუმში.

## რესურსები ინტერნეტში
*ოფიციალური საიტი 

კატეგორია:დასაქმების საიტები
გოგონა სლაიდიდან

**გოგონა სლაიდიდან** — ქართული კომედიურ, დრამატული ფილმი რომელიც კინოკომპანია „სლაიდმა“ გადაიღო 2003 წელს.

## სიუჟეტი
ზუზუ წარუმატებელი ბიზნესმენია, „იბერია ბიზნესჯგუფის“ მფლობელი და ხელმძღვანელი. ზუზუს ახლო ურთიერთობა აქვს სარეკლამო და სამოდელო ინდუსტრიის წარმომადგენლებთან, ელიტურ წრეში ტრიალებს და განებივრებულია ქალების ყურადღებით, თუმცა არსებობს გოგო რომელსის გამოც შეუძლია ზუზუ დიდ რისკზე წავიდეს და შეცვალოს ყველაფერი მასში რათა მოიპოვოს საყვარელი ქალბატონის გული. 

## როლებში
* ზუზუ ბეჟაშვილი - ზაზა, ბიზნესმენი
* ნათია ახვლედიანი - ნათია
* პაატა პაპუაშვილი - ნიკუშა
* ნანიკო ხაზარაძე - ნანიკო
* ზურაბ ყიფშიძე - ნათიას მამა
* ეკა ჩხეიძე - ნათიას დედა
* მერაბ სანოძე - სანო
* ქეთი ციმაკურიძე - ქეთუსია
* მარიამ ჩხიკვიშვილი მარიამი
* ნინი ნებიერიძე - ნინი
* ანი ჯორბენაძე - ანი
* თაი სამხარაძე - თაი
* გვანცა დარასელია - გვანცა
* თეა აგლაძე - თეა
* კრისტი ყიფშიძე - კრისტი
* ნათია მაქაცარია - ნათია
* დონარა გვრიტიშვილი - თინა

## რესურსები ინტერნეტში
* 
* 

კატეგორია:ქართულენოვანი ფილმები
კატეგორია:2008 წლის ქართული ფილმები
კატეგორია:დრამატული ფილმები
კატეგორია:კომედიური ფილმები
კონგი: თავის ქალის კუნძული

***კონგი: თავის ქალის კუნძული*** () — 2017 წლის ფილმი, გადაღებული რეჟისორ ჯორდან ვოგტ-რობერტსის მიერ, დენ გილროის, მაქს ბორენსტაინის და დერეკ კონოლის სცენარის მიხედვით, ჯონ გეტინსის ამბის მიხედვით. იგი არის კინგ კონგის სერიის ახლად გაშვება და Legendary-ს MonsterVerse-ის სერიის მეორე ფილმი. როლებს ასრულებენ ტომ ჰიდლსტონი, სემიუელ ლეროი ჯექსონი, ჯონ გუდმენი, ბრი ლარსონი, ძინ ტიანი, ტობი კებელი, ჯონ ორტიზი, კორი ჰოუკინსი, ჯეისონ მიჩელი, ში უიგემი, თომას მანი, ტერი ნოტერი და ჯონ კრისტოფერ რაილი. სიუჟეტის მიხედვით, მეცნიერები და ვიეტნამის ომის ვეტერანები მოგზაურობენ წყნარი ოკეანის ერთ-ერთ კუნძულზე და ხვდებიან გიგანტურ გორილა კონგს.

ფილმის გადაღება დაიწყო 2015 წლის 19 ოქტომბერს, ჰავაის კუნძულებზე და ვიეტნამის სხვადასხვა კუთხეებში. მისი პრემიერა გაიმართა 2017 წლის 28 თებერვალს, ლონდონის Odeon Leicester Square-ში. ფილმი გამოვიდა 2017 წლის 10 მარტს, 2D, 3D, IMAX 3D და Dolby Cinemas-ის ფორმატებში. კრიტიკოსებმა მას მაღალი შეფასება მისცეს, ხოლო შემოსავალმა 566.7 მილიონ აშშ დოლარს გადააჭარბა (185 მილიონის ბიუჯეტით).

## რესურსები ინტერნეტში
* 
* 

## სქოლიო
კატეგორია:2017 წლის ფილმები
კატეგორია:ამერიკული ფილმები
კატეგორია:ფილმები კინგ კონგზე
კატეგორია:MonsterVerse
Novum (ალბომი)

***Novum*** — ინგლისური როკ-ჯგუფ Procol Harum-ის მეთორმეტე სტუდიური ალბომი. გამოიცა 2017 წლის 21 აპრილს და არის ჯგუფის პირველი ახალი ნამუშევარი 14 წლიანი სტუდიური შესვენების შემდეგ, აგრეთვე პირველი კით რაიდის ტექსტების გარეშე.

## სიმღერების სია
მუსიკა - გერი ბრუკერი, ჯოშ ფილიპსი და ჯეფ უაიტჰორნი; ტექსტები - პიტ ბრაუნი და გერი ბრუკერი.

#I Told On You (ბრუკერი / ბრაუნი / ფილიპსი) - 5:32
#Last Chance Motel (ბრუკერი / ბრაუნი / ფილიპსი) - 4:48
#Image of the Beast (ბრუკერი / ბრაუნი / ფილიპსი, უაიტჰორნი) - 4:56
#Soldier (ბრუკერი / ფილიპსი) - 5:28
#Don't Get Caught (ბრუკერი / ბრაუნი / ფილიპსი) - 5:12
#Neighbour (ბრუკერი / ბრაუნი / ფილიპსი) - 2:46
#Sunday Morning (ბრუკერი / ბრაუნი / ფილიპსი) - 5:28
#Businessman (ბრუკერი / ბრაუნი / ფილიპსი) - 4:44
#Can't Say That (ბრუკერი / ბრაუნი / ფილიპსი) - 7:13
#The Only One (ბრუკერი / ბრაუნი / ფილიპსი) - 6:10
#Somewhen (ბრუკერი) - 3:47

## ჩარტები
## სქოლიო
კატეგორია:Procol Harum-ის ალბომები
კატეგორია:2017 წლის ალბომები
კატეგორია:Eagle Rock Entertainment-ის ალბომები
ედვარდ ჰეილი

**ედვარდ ევერეტ ჰეილი** ( დ. 3 აპრილი, 1822 — გ. 10 ივნისი, 1909) — ამერიკელი ავტორი, ისტორიკოსი და პასტორი, ამერიკის რევოლუციური ომის ჯაშუშის, ნათან ჰეილის შვილთაშვილი. ცნობილია მოთხრობით „უსამშობლო კაცი“, რომელიც ამერიკის სამოქალაქო ომის დროს ჩრდილოელთა მხარდასაჭერად დაიბეჭდა *Atlantic Monthly-ში*.

ჰეილი წერდა მოთხრობებს, ესეებს, მემუარებს. იყო გულისხმიერი და გონიერი კრიტიკოსი — პირველად გამოეხმაურა გულთბილად უოლტ უიტმენი-ს წიგნს „ბალახის ფოთლები“. ჰეილის მწერლური თვითმყოფადობა მკაფიოდ გამოვლინდა მის ყველაზე ცნობილ ნაწარმოებში „უსამშობლო კაცი“, რომელიც მან 1863 წლის ზაფხულში (სამოქალაქო ომის დროს) დაწერა და იმავე წლის ბოლოს ჟურნალ „ატლანტიკ მანსლის“ ფურცლებზე გამოაქვეყნა. რა არის სამშობლოს მოწყვეტილი კაცის ცხოვრება? რა ფასი აქვს თავისუფლებას სამშობლოს გარეშე? — ეს მწვავე და მარადიული თემაა მხატვრულად დამუშავებული ამ მოთხრობაში. „უსამშობლო კაცში“ აღწერილია ამერიკელი ოფიცრის ტრაგიკული ბედი, ბედი ფილიპ ნოლანისა, რომელმაც ახალგაზრდობაში წარმოთქვა საბედისწერო სიტყვები: „ეშმაკმა დასწყევლოს თქვენი შეერთებული შტატები!..“, ამის გამო უსამშობლოდ ყოფნა მიესაჯა და ამ სასჯელმა მრავალი წლის მერე ათქმევინა: „ადამიანთა მიღმა... ოფიცრებს მიღმა, მთავრობის მიღმა და მთელი ხალხის მიღმაც არის თვით სამშობლო, შენი სამშობლო და შენ მისი შვილი ხარ, ისევე როგორც შენი მშობელი დედისა და ისევე ეკუთვნი მას, როგორც დედას“.

ფილიპ ნოლანი მალევე იქცა ეროვნულ მითად. უოლტერ დემროშმა ამ მოთხრობის მიხედვით შექმნა ოპერა, რომელიც 1937 წელს ნიუ-იორკში, „მეტროპოლიტენ ოპერის“ სცენაზე დაიდგა.

## ლიტერატურა
* „რა არის თავისუფლება?“ კრებული მესამე, თბილისი, 2015, გვ. 47. 

კატეგორია:ამერიკელი მწერლები 
კატეგორია:დაბადებული 3 აპრილი
კატეგორია:დაბადებული 1822
კატეგორია:გარდაცვლილი 10 ივნისი
კატეგორია:გარდაცვლილი 1909
კატეგორია:ჰარვარდის კოლეჯის კურსდამთავრებულები
კატეგორია:ამერიკელი სამეცნიერო ფანტასტიკის ჟანრის მწერლები
კატეგორია:ამერიკელი მამაკაცი რომანისტები
კატეგორია:მასაჩუსეტსელი რომანისტები
ტავაუს ბორცვების ეროვნული პარკი

**ტავაუს ბორცვების ეროვნული პარკი** — ეროვნული პარკი მალაიზიაში, საბაჰის შტატში. შეიქმნა 1979 წელს, ქალაქ ტავაუს წყალშემკრები აუზის დაცვის მიზნით. მდებარეობს ტავაუდან 24 კილომეტრში და მოიცავს 279,72 კმ² ფართობზე გადაჭიმულ დაბლობის დეპტეროკარპულ წვიმის ტყეს, რომელიც გარშემორტყმულია ზეთის პალმებისა და კაკაოს პლანტაციებით. 

პარკში მრავლადაა საპიკნიკე და საკემპინგე ზონები. მოიცავს უსწორმასწორი ვულკანურ ლანდშაფტს, სადაც წარმოდგენილია ცხელი წყაროები და სანახაობრივი ჩანჩქერები. უმაღლესი წერტილია მაგდალენას მთა (1310 მ). 

ეროვნულ პარკს მართავს სახელმწიფო ინსტიტუტი „საბაჰის პარკები“.

## იხილეთ აგრეთვე
*მალაიზიის ეროვნული პარკების სია

## რესურსები ინტერნეტში
* ტავაუს ბორცვების ეროვნული პარკის რუკები

კატეგორია:მალაიზიის ეროვნული პარკები
მთიანი ყარაბაღის კომპარტიის პირველი მდივანი

**საბჭოთა კავშირის კომუნისტური პარტიის მთიანი ყარაბაღის რეგიონული პარტიის პირველი მდივანი** — თანამდებობა აზერბაიჯანის სსრ-ის მთიანი ყარაბაღის ავტონომიური ოლქის უმაღლეს ხელისუფლებაში. თანამდებობა შეიქმნა 1923 წლის ივლისში და გაუქმდა 1990 წლის 27 აგვისტოს. პირველ მდივანს დე ფაქტო, როგორც წესი, პოლიტბიურო ნიშნავდა ან გენერალური მდივნი.

## მდივნების სია 
## რესურსები ინტერნეტში
*http://www.worldstatesmen.org/Azerbaijan.html#Nagorno-Karabakh World Statesmen.org

კატეგორია:მთიანი ყარაბაღი
კატეგორია:სოვეტიზმი
განჯის ჭიშკარი

250px|მინი|განჯის ჭიშკარი გელათში
**განჯის ჭიშკარი** — შუა საუკუნეების განჯის ხელოვნების ნიმუში. 

ჭიშკარი დაამზადა ქურთული წარმოშობის დინასტიის შედადიანების წარმომადგენლის შაპურ I-ის ბრძანებით ოსტატმა იბრაჰიმ იბნ ოსმანმა, როდესაც მმართველმა მოიფიქრა აეშენებინა დიდებული ციხესიმაგრე და დაეყენებინა დიდი ჭიშკრები ქალაქის ექვს სხვადასხვა შესასვლელში. განჯის ციხესიმაგრის ჭიშკარი დამზადებულია თუჯისა და რკინისაგან. გარედან შემკულია ორნამენტებით და მოჩითვის მეთოდით შესრულებული მოხატულობით.

შაპურ I-ის ბრძანებით კარიბჭეზე ქუფიზე შეუსრულებიათ წარწერა, რომელიც მოგვითხრობს კარის შემქმნელზე და შექმნის დროზე. 

დავით აღმშენებლის მემკვირდემ დემეტრე I-მა (1125-1156 წწ.) 1138-1139 წლებში განჯაში ლაშქრობისას ქალაქი აიღო, მისი ჭიშკარი გამარჯვების ნიშნად წამოიღო და გელათის მონასტერს შესწირა, როგორც სამხედრო ნადავლი, სადაც შესაფერისი ქართული წარწერით დღემდე დაცულია. დემეტრეს ლაშქრობას დაემთხვა სასტიკი მიწისძვრა, რომელმაც პირისაგან მიწისა აღგავა ქალაქი განჯა.

ამჟამად ჭიშკრის მხოლოდ ერთი ფრთაა გადარჩენილი, რომელიც გელათის მონასტრის კარიბჭეშია ჩამონტაჟებული. ქართული წარწერა დაზიანებულია და ასე იკითხება: 

განჯის ჭიშკრის ქართული ასომთავრულის ფრაგმენტები დაცულია ქუთაისის ისტორიულ მუზეუმში.

Gates of Ganja fragment.jpg|
Gates of Ganja fragment1.jpg|
Gates of Ganja fragment2.jpg|
Gates of Ganja fragment3.jpg|

## სქოლიო
კატეგორია:ჭიშკრები
კატეგორია:საქართველოს ისტორია
ბიჭუნა და კარლსონი

***ბიჭუნა და კარლსონი*** — საბჭოთა ნახატი ანიმაციური ფილმი. ეფუძნება შვედი მწერალ ასტრიდ ლინდგრენის კარლსონის ტრილოგიის პირველ ნაწილს. გადაღებულია რეჟისორ ბორის სტეპანცევის მიერ. გამოვიდა 1968 წელს. ფილმზე მუშაობისას საბჭოთა ანიმაციაში პირველად გამოიყენეს ელექტროგრაფია.

## როლებს ახმოვანებენ 
* კლარა რუმიანოვა — ბიჭუნა
* ვასილი ლივანოვი — კარლსონი
* ვალენტინა ლეონტიევა — ბიჭუნას დედა
* მარია ვინოგრადოვა — ლეკვის პატრონი ბიჭუნა

## ჯილდოები 
* 1970 — საბჭოთა კინოფესტივალი მინსკში, პირველი პრემია ანიმაციური ფილმების კატეგორიაში.

## მუსიკა
გარდა გენადი გლადკოვის მიერ დაწერილი მუსიკის, გამოყენებულია მერვ გრიფინის კომპოზიცია „House of Horrors“ (1962), შესრულებული Charles Grean Orchestra-ს მიერ. თავის მხრივ, ეს არის კამილ სენ-სანსის „სიკვდილის ცეკვის“ და ფრიდერიკ შოპენის „სამგლოვიარო მარშის“ ინტერპრეტაცია.

## რესურსები ინტერნეტში
* 
* 

კატეგორია:ბორის სტეპანცევის ანიმაციური ფილმები
კატეგორია:სსრკ-ის ანიმაციური ფილმები
კატეგორია:1968 წლის ანიმაციური ფილმები
კატეგორია:ასტრიდ ლინდგრენის ნაწარმოებების ეკრანიზაციები
მიდლზბრო (საფეხბურთო კლუბი)

**საფეხბურთო კლუბი „მიდლზბრო“** () — ინგლისური საფეხბურთო კლუბი ქალაქ მიდლზბროში, ჩრდილოეთ იორკშირში. დაარსდა 1876 წელს და საშინაო მატჩებს 1995 წლიდან ატარებს რივერსაიდ სტეიდიუმზე. 

„მიდლზბრო“ იყო ერთ-ერთი იმ კლუბთაგანი, რომელიც ასპარეზობდა პრემიერლიგის ეპოქის დაწყებისას (1992), იმავე წელს კი დატოვა ინგლისის უმაღლესი ლიგა. გუნდის ისტორიული მეტოქეები არიან „სანდერლენდი“ და „ნიუკასლი“. რივერსაიდელები აგრეთვე მართავენ იორკშირულ დერბის „ლიდს იუნაიტედის“ წინააღმდეგ.

2004 წელს გუნდმა მოიგო ლიგის თასი. ინგლისის ჩემპიონშიპში გატარებული შვიდი წლის შემდეგ, „მიდლზბრომ“ 2016 წელს მოიპოვა პრემიერლიგის საგზური.

## რესურსები ინტერნეტში
* 
* 
* კლუბის პროფილი Soccerway-ზე 
* კლუბის პროფილი Transfermarket-ზე

## სქოლიო
კატეგორია:ინგლისის საფეხბურთო კლუბები
კატეგორია:ინგლისის პრემიერლიგის კლუბები
კატეგორია:მიდლზბრო
კატეგორია:მიდლზბრო (საფეხბურთო კლუბი)
ჰაბსბურგ-ლოთარინგიის დინასტია

მინი|200პქ|ჰაბსბურგ-ლოთარინგიელთა გერბი

**ჰაბსბურგ-ლოთარინგიის დინასტია** () — დინასტია, რომელიც მართავდა საღვთო რომის იმპერიას, ავსტრიის იმპერიასა და ავსტრია-უნგრეთს 1765-1918 წლებში. სათავე დაედო 1740 წელს, ლოთარინგიის დინასტიის წარმომადგენლისა და საღვთო რომის იმპერატორის, ფრანც I შტეფანისა და მარია ტერესია ჰაბსბურგის ქორწინებით. მათი ვაჟი, იოზეფ II ამ გვარის პირველი მატარებელი გახდა. დინასტიის წარმომადგენლები ასევე მართავდნენ ხორვატიას, ბოჰემიას, სერბეთს, ლუქსემბურგსა და იტალიურ საჰერცოგოებს. (ტოსკანა, პარმა და  მოდენა) 

## საღვთო რომის იმპერატორები
* იოზეფ II
* ლეოპოლდ II
* ფრანც II

## ავსტრიისა და ავსტრია-უნგრეთის იმპერატორები
* ფრანც II
* ფერდინანდ I
* ფრანც იოზეფ I
* კარლ I

## ლიტერატურა
* [ლოთარინგიის დინასტია](http://fmg.ac/Projects/MedLands/LOTHARINGIAN%20(UPPER)%20NOBILITY.htm#_Toc181849083)
* ლოთარინგიის ჰერცოგები
* FAMILIE DER GERHARDINER/ADALHARDEN GRAFEN VON PARIS
* FAMILIE DER MATFRIEDE

კატეგორია:დინასტიები
კატეგორია:ავსტრიის ისტორია
კატეგორია:იტალიის ისტორია
კატეგორია:ჩეხეთის ისტორია
კატეგორია:ხორვატიის ისტორია
კატეგორია:ჰაბსბურგები